Катаржина

«Катаржина» — инвалидтар өсөн әүҙем кресло-коляскаларҙы камиллаштырыусы һәм етештереүсе автономлы коммерцияға ҡарамаған ойошма. Шулай уҡ коляска менән йөрөүсе инвалидтар өсөн реабилитацион сборҙар уҙғарыу менән шөғөлләнә, йәмәғәт һәм шәфҡәтлелек сараларында ҡатнаша. Компанияға Мәскәүҙә 1995 йылда инвалид Андрей Елагин менән нигеҙ һалына. Предприятие хеҙмәткәрҙәренең яҡынса яртыһын шуйай уҡ инвалидтар тәшкил итә. Рәсәйҙә инвалид коляска етешереүселәр араһынан иң ҙур шәхси компанияларҙың береһе, һәм инвалид-спортсылар өсөн титан коляскаларын эшләүсе берҙән-бер Рәсәй компанияһы.

 Тарих 
Еңеләйтелгән инвалид коляскаларын етештереү тураһында идея 1990 йылда Андрей Елагин был өлкәлә ҙур ғына уңыштарға өлгәшкән Rekryterings Gruppen швед компанияһының реабилитацион сборҙарында булғанда барлыҡҡа килә. Ул фекерҙәштәре менән Рәсәйҙә шуға оҡшаш производство ойошторорға ҡарар итә. Офис Мәскәүҙең Көньяҡ-көнсығыш административ округының инвалидтар йәмғиәте бинаһында асыла, ә етештереү цехы ябай торлаҡ йорттоң подвалында урынлаштырыла. Предприятиеның исемен Швецияла йәшәүсе Катарина Трок исемле ҡыҙға арнап атағандар, ул реабилитацион сборҙарҙа ҡатнашҡан һәм рәсәй һәм шведтар араһында бәйләүсе звено булып торған. Коляскалар өсөн ҡорос рамаларҙы Дондағы Ростовтан заказ биреп һатып алғандар, титан детальдәрен менән Урал предприятиелары тәьмин иткән, уларҙы Долгопрудный ҡалаһында буяғандар. Башҡа етештереү процесстары — слесар эштәре, ҡороу, япмалар тегеү, ултырғыстар һәм башҡаларҙы эшләү компания хеҙмәткәрҙәре үҙ-аллы башҡара. 1995 йылда «Крошка Ру» һәм «Пикник» сауҙа маркаларындағы еңелләштерелгән тәүге коляскалар етештерелә.

Тәүге эш йылы осоронда яҡынса 200 коляска эшләнелә, артабанғы йылдарҙа етештереү ҡеүәте яйлап арта бара. Компания продукциялары Рәсәй паралимпсылары араһында таралыу таба, мәҫәлән, 2008 йылғы Пекиндағы йәйге паралимпия уйындарында фехтование буйынса бөтә Рәсәй йыйылма командаһы «Катаржина» компанияһының махсуслаштырылған коляскаларында сығыш яһағандар.

2009 йылда компания хәрби хеҙмәт инвалидтарын коляскала әүҙем тормошҡа өйрәтеү буйынса реабилитацион курстарын уҙғарырға президент грантын ота. 60 кешегә тәғәйенләнгән программаға Мәскәү өлкәһенең М. А. Лиходей исемендәге медицина реабилитация үҙәгендә старт бирелә. Шул уҡ ваҡытта «Катаржина» компанияһы Мәскәү ҡалаһының «Манеж» үҙәк күргәҙмә залында уҙғарылған «Ғаилә йылы — һөҙөмтәләре, мәсьәләләре, перспективалары» () исемле күргәҙмә-форумында ҡатнаша . Был осорҙа предприятиела барлығы 32 кеше, шул иҫәптән 17 коляскала йөрөүсе инвалид эшләгән.

Компания ҙур ведомстволар һәм дәүләт эшмәкәрҙәре исеменән грамоталар, дипломдар һәм рәхмәт хаттары менән бүләкләнгән, уларҙың күрһәткән хеҙмәттәре өсөн дәүләттең беренсе кешеләре менән баһаланған. Атап әйткәндә, предприятие етәкселәре Юрий Лужков, Дмитрий Медведев, Владимир Путин менән осрашалар. Андрей Елагин шулай уҡ Стратегик инициативлар агентлығы ойошторған кәңәшмәләрҙә ҡатнашҡан, Мәскәү йәмәғәт палатаһы ағзаһы, Спорт, туризм һәм ял итеү буйынса комиссияһы етәксеһе урынбаҫары һәм Социаль яҡлау, ғаилә эштәре, йәштәр һәм балалар буйынса комиссия ағзаһы була. 2014 йылда Мәскәү ҡала думаһына депутатлыҡҡа үҙенең кандидатураһын ҡуя .

Хәҙерге ваҡытта компания сикләнгән мөмкинлектәре булған кешеләргә кәрәкле тип һаналған теләһә ниндәй ҡоролмалар: коляскалар, пандустар, күтәргестәр, вертикализаторҙар, реабилитация саралары, сантехника, спорт инвентары, запас частары, аксессуарҙар һ. б. етештереү менән шөғөлләнә . Төп заказ яһаусыһы булып Рәсәй Федерацияһының социаль страховкалау фонды булып тора. Компания зыянһыҙ эшләү принцибында эшләй, аҙыраҡ килем барлыҡҡа килһә, уны хәрби йәрәхәт алған инвалидтар өсөн буш коляскалар бүләк итеүгә файҙаланалар.

 Иҫкәрмәләр 

 Һылтанмалар 
 Катаржина — компанияның рәсми сайты

Категория:Рәсәй медицина компаниялары
Категория:Социаль эшҡыуарлыҡ ойошмалары
Категория:Рәсәйҙә социаль эшҡыуарлыҡ